钦定古今图书集成/明伦汇编/家范典/第007卷 > 性理会通 > 《祖保枢鲁国公敕》前人
## 钦定古今图书集成/明伦汇编/家范典/第007卷 > 性理会通 > 《祖保枢鲁国公敕》前人

“朕方图任股肱之臣，以光大祖宗之业，用广斯志，以
及尔私。人之念祖，谁不如我？”是以推沛恩命，褒显前
人。具官某祖某，躬履仁义，著迹乡党，积累深厚，见于
子孙。或佐我仁祖之盛明，或相我神考之休烈。遗风
未远，故吏尚存。逮兹缵承，继用耆哲。朕既恭默思道，
垂拱责成，与其宠禄厥躬，不若尊大其祖。上以报贻
谋之德，下以励移孝之诚。肇新曲阜之封，增宠师臣
之赠。服我休命，益大尔家。